
DĖL SEIMO KAIMO REIKALŲ KOMITETO 2026 M. VASARIO 11 D. POSĖDŽIO NR. 110-P-2 PROTOKOLO IŠRAŠO „DĖL PLUOŠTINIŲ KANAPIŲ ĮSTATYMO ĮGYVENDINIMO NUOSTATŲ TAIKYMO“

Žemės ūkio ministerija vykdydama Ministro Pirmininko pavedimą, įformintą 2026 m. vasario 12 m. Vyriausybės kanclerio rezoliucija Nr. S-450, informuoja, kad išanalizavo ir apsvarstė siūlymą dėl naujos darbo grupės, kuri būtų atsakinga už pluoštinių kanapių sektoriaus strateginį planavimą, sudarymo.
Atkreipiame dėmesį, kad artimiausiu metu turėtų būti atnaujinama tarpinstitucinės darbo grupės, sudarytos Lietuvos Respublikos Ministro Pirmininko 2025 m. gegužės 6 d. potvarkiu Nr. 120 „Dėl darbo grupės sudarymo“, sudėtis, kurios uždavinys bus rengti siūlymus dėl bioekonomikos plėtros krypčių, įskaitant ir pluoštinių kanapių sektorių, rengiant reikalingas priemones šalies bioekonomikos vystymui. 
Taip pat informuojame, kad  Narkotikų, tabako ir alkoholio kontrolės departamento direktoriaus 2024 m. gegužės 10 d. įsakymu Nr. T-30 yra sudaryta tarpinstitucinė darbo grupė, kurios tikslas yra rengti siūlymus dėl pluoštinių kanapių sektoriaus geresnio teisinio reglamentavimo ir tarpinstitucinio bendradarbiavimo stiprinimo. 
Atsižvelgiant į tai, kad pluoštinių kanapių sektoriaus klausimai jau yra nagrinėjami minėtų tarpinstitucinių darbo grupių formatu, manytina, jog papildomos, atskiros darbo grupės sudarymas išimtinai vieno sektoriaus problemoms spręsti šiuo metu nebūtų tikslingas. Esami koordinavimo mechanizmai sudaro pakankamas sąlygas sistemiškai ir kompleksiškai įvertinti aktualius klausimus bei prireikus parengti atitinkamus pasiūlymus.

